Motiejus Krivas

Motiejus Krivas (g. 2004 m. gruodžio 1 d.) – Lietuvos krepšininkas, žaidžiantis koledžo krepšinį Arizonos universiteto „Wildcats“ komandoje.

 Karjera universitete 
2023 m. gegužės 16 d. prisijungė prie Arizonos universiteto „Wildcats“ komandos.Motiejus Krivas Signs With Arizona, arizonawildcats.com Debiutiniame sezone vidutiniškai pelnė po 5,4 taško ir atkovojo po 4,2 kamuolio per rungtynes.MOTIEJUS KRIVAS, espn.com

2025 m. sausio 2 d. jam buvo atlikta čiurnos operacija, dėl kurios praleido likusį 2024–2025 m. sezoną.Trauma užbaigė Motiejaus Krivo sezoną, basketnews.lt

 Profesionali karjera 
Karjerą pradėjo RKL besivaržančioje Kauno „Žalgiris–3“ komandoje.

2021 m. prisijungė prie Kauno „Žalgirio–2“ komandos, o 2022 m. sausio mėnesį prisijungė ir prie Kauno „Žalgirio“. Rungtyniaudamas dublerių komandoje 2022–2023 m. tapo NKL čempionu bei buvo išrinktas sezono geriausiai besiginančiu žaidėju.Oficialu: „Žalgirio“ talentas pasirinko NCAA – kelsis į prestižinį universitetą, 15min.lt

 Nacionalinė rinktinė 
M. Krivas atstovavo Lietuvos jaunimo rinktinei 2021 m. pasaulio jaunimo iki 19 metų krepšinio čempionate ir 2022 m. Europos jaunimo iki 18 metų čempionate.

Jis taip pat rinktinei atstovavo 2024 m. Europos jaunimo iki 20 metų krepšinio čempionate, kuriame pirmavo pagal blokuotus metimus (vidutiniškai blokavo po 2,1 metimo per rungtynes) bei padėjo rinktinei iškovoti penktąją vietą.Murauskas ir Krivas – tarp EČ lyderių įvairiose kategorijose, basketnews.lt

 Pasiekimai 

 NKL čempionas (2023 m.)

 Išnašos 

Kategorija:Lietuvos krepšininkai